ACTA DE LA REUNIÓ DE LA COMISSIÓ DE PERSONAL D'ADMINISTRACIÓ I SERVEIS DEL DIA 20 DE FEBRER DE 2004
Reunida la Comissió de Personal d'Administració i Serveis el dia 20 de febrer de 2004, a les 12:30 hores, s'inicia la reunió seguint l'ordre del dia previst i amb els assistents que al marge s’assenyalen:

a)
Lectura i aprovació de l'acta de la sessió anterior

La Presidenta requereix  dels assistents, si existeix alguna modificació sobre el contingut de l’acta, no havent cap manifestació en aquest sentit, es dóna per aprovada per assentiment.

b)
Informe de la presidenta

La Presidenta informa a la Comissió de la situació de diverses convocatòries en curs, tant d’accés lliure, promoció interna i concursos. Igualment informa de l’estat de les negociacions amb els representants sindicals, sobre qüestions relacionades amb condicions de treball i el compliment d’acords.

 Acabada l’exposició s’obri un torn de paraules en el qual els assistents sol·liciten aclariments sobre algun dels temes exposats.
c)
Modificacions de la relació de llocs de treball (RLT). 

La Presidenta cedeix la paraula al Gerent en aquest punt, que explica el contingut dels documents que acompanyen l’ordre del dia. Es passa a votació aquest punt, amb el següent resultat:

Vots a favor:

23

Vots en contra:

0

Abstencions:

0

d) Proposta de modificació d’escala pròpia de la Universitat.

El Gerent explica la necessitat d’esta reestructuració d’escala que afecta  als llocs de treball relacionats amb la salut. Es passa a votació amb el següent resultat:

Vots a favor:

22

Vots en contra:

0

Abstencions:

1

e) Document de perfils del personal de laboratori: Proposta de regularització dels tècnics mitjans i oficials de laboratori.

El Gerent presenta el document manifestant que és el resultat del treball d’un grup de millora, que li ha dedicat temps i esforç i sabent que no és un document pacífic, és un document de renúncies per part de tots als quals afecta, amb la finalitat d’aconseguir que aquest col·lectiu puga tenir mobilitat, promoció i formació.

S’obri un torn de paraules, on es posa de manifest per part del Departament d’Astronomia i de l’Observatori Astronòmic, la necessitat de que els llocs de treball adscrits als mateixos per la seua especificitat queden al marge d’aquest document i s’integren en els perfils no inclosos en el mateix.

Igualment la Vicedegana de la Facultat de Psicologia intervé en aquest sentit amb relació als llocs de treball adscrits als seus laboratoris.

Altres membres de la Comissió donen arguments contraris a estes propostes, basant-los en que els llocs de treball als quals es refereix el document, són llocs de treball bàsics o de tècnics mitjans, en els quals l'especialitat a la qual es refereix pot suplir-se per un període curt d'adaptació.

Tant el departament d’Astronomia com la Facultat de Psicologia lliuren documents que la Presidenta accepta i queden inclosos en l’acta.

La Presidenta i el Gerent argumenten que es passarà a votació únicament el document, per considerar que les propostes de modificacions del mateix van tenir un moment procedimental anterior.

Es passa a votació amb el següent resultat:

Vots a favor:

11

Vots en contra:

5

Abstencions:

6

f)
Torn obert de paraules

Miguel Angel Alabau Marquez sol·licita informació sobre el pròxim concurs de trasllat del grup C.

I sense mes assumptes que tractar, s’alça la sessió a les 14 hores i 45 minuts del dia de la convocatòria.

La secretària 



La presidenta

Carmen Tomàs Juan 


Matilde Fernández Blanco 

